*Jézus megszólalt, és ezt mondta nekik: „Sok jó cselekedetet vittem véghez előttetek az én Atyám nevében: ezek közül melyik cselekedetem miatt köveztek meg engem?” (Jn 10,32)*

Jézus kérdésével megpróbálja az embereket rávezetni elhamarkodott ítélkezésükre. Korábban is használta már azt a lehetőséget, hogy a szavakat és tetteket összevetve szülessen teljesebb kép. Jézus azt is kijelentette, hogy ezeket a cselekedeteke nem saját terve alapján, hanem az Atya akarata szerint tette. A tettei, a jelek, amelyek követték, Isten nagyságáról beszélnek. A végeredmények pedig minden esetben pozitívak voltak már itt a földön is.

Egy gyógyulás, valaminek a megszaporítása csodálkozást és hálát ébreszt. Ez a hozzáállás nem elpusztítani, hanem bemutatni akarja azt a Személyt, aki által megtörtént.

A fenti Biblia versben mégsem ezt látjuk. De az időpont még nem jött el a halálra. Az indulatok meglódultak, de nem ez az Atya tervei szerinti időpont és mód. Az idő egyik tulajdonsága, hogy múlik. Ma még van lehetőség Jézus elfogadására! *Vadon Gyula*